section_heading: Fenologija vrste i biologija vrste
paragraph_text: Mužjak u svadbenom ruhu razlikuje se od svih drugih mužjaka žutih strnadica crnom glavom i neispruganim žutim grlom i donjim dijelovima tijela. Ženka sliči ženki vrapca, ali ima smećkastu trticu i svijetložuti trbuh i podrepna pera. Duljina tijela je 16 – 17 cm, a raspon tijela 26 – 30 cm. U Hrvatskoj ova vrsta polaže jaja od sredine svibnja do početka lipnja. Gnijezdo se nalazi najčešće u grmlju, 0.5 – 1 m iznad tla. Gnijezdo je labavo izgrađeno od biljnog materijala, a obloženo je perjem, vunom i dlakom. S vanjske strane gnijezda često se nalazi šareno cvijeće. Tijekom sezone imaju jedno leglo s 4 – 5 jaja. Crnoglava strnadica hrani se sjemenkama i drugim biljnim materijalom, a tijekom sezone gniježđenja beskralježnjacima.